remissie van dootslage
philips etc
doen te weten allen ende eenen yegelycken
tegewoirdige supplicatie van dionis robbens inhoudende hoe
dat des is geleden van inde maent van meye hy was
ter kermissen inden dorpe van nederhespen tot zyne vrienden
huyst aldaer comen is een geheeten henrick gemels int hem met
grootten woerden injurieerde seggende dat hy des zelve
jaere souden overleden zyn overvaren soudt hebben een kint ende dat
hy in lancx soe meer den selven suppliant injurieerde ende oic mede
den meyer van thieen ende die selve suppliant lantwyve af was
ende is ten lesten tot vele met goeden manieren gedaen dat die
selve suppliant is gegaen te winde weerts dair hy woenechtich is
die voirs. henrick hadde oic den selven suppliant willen met eenen
potte op zyn aensicht werpen alsoe hem geseight was onder
wegen thuysweerts gaende dat hoerende soe es die selve suppliant
wederom gekeert ende heeft vuyten paenhuys geroepen eenen
geheeten merten nagels ende hy sat en dranck ende heeft geseet
totten voors. merten ende hem geclaegcht soe dat die voors.
henrick gemels hem met grooten woerden geinjurieert hadde
ende eenen pot op zyn aensicht hadde willen worpen ende alsoe
es die voors. merten gegaen mitten voors. suppliant aene voirs.
henrick hem vragende oft hy by zyne woerden bleef die hy
geseght hadde die soudt jae doen antwoirde die voors.
merten ic soude ende moeten by zyn dair ghy hem slaen soudt
doen seyde die voors. henrick ja ende terstont nam hy den selven
merten met zyne boesemme soo dat die voors. henrick den selven
merten alle zyn hemde op schoerde dair nae gaf die voors.
merten den voirs. henrick die hem inne schoet eene placq in zyn
hooft metten cruyct van zyne daggen ende daer nae
schoet die voirs. henrick den voirs. merten noch eens jnne
daer de selve merten den voirs. henrick quetste inden
kuyt van zyne beene die zoo lange dair nae ter
bedde lach te weten eene tyt van vyf maenden dair van
de selve henrick van leve ter doot is gecomen ende overmits
dat de selve suppliant metten voirs. merten ghinck opten
kercken ende maecte hem vluchtich soe heeft die
selve suppliant anxt oft hy hier inne mochte hebben
mesdaen hoe wel dese suppliant nooyt place noch stoot
en gaf. ter van soe van welcken feyte ende mesuse
die voirs. suppliant vreesen strangheit ende riguer van
justicien hy hem met en soude dorren houden heden
noch v$kten in onse lande van brabant ende meyeren
van thienen voirs. mair hem moeten absenteren ende
souden in vremde landen ende contraien in grooter armoede
ende hartmichende by alsoe hem onse gratie ende ontfermichticheyt
in desen nyet vuyt gereyct en naer alsoe hy seet
ons daer om oitmoedelick bidden soe eest dat van
desen aengtsen compassie ende medelyden hebben metten
voirs. suppiant willen hem in desen gratie ende ontfermihticheyt
gedaen werdden tegen riguer ende strangheit van
justicien besundere te desen male dat wy onse
yerste ende nyeuwe tucompst oft in onser stadt van
thienen gedaen hebben comende vuyt onser reysen
van spaeignien hebben den selven suppliant in gevalle
als boven quyt geschonden ende vergheven scelden quyte
ende vergheven vuyt zundelinger gratien mits desen het
feyt ende mesusen voerscreven mitgaders alle penen ende
amenden corporeele ende criminele dair jinnt hy hem
tegen ons ende justicie vuyt saken voirs. misgrepen
ende mesbruyct moegt hebben ende hebben hem
als van famen ende name tot onse lande van brabant
meneren van thienen voergenoemd ende tot zyne goeden nyet
geconfisqueert noch verbuert zynde op datter enige zyn
gelijckerwijs ende in alle der manieren zy naeren toe die
geschiedenisse vanden voirs. ongevalle imponeren hier op een eewich
geswych onsen procureur generaal ende allen anderen onse ende der
smaelre heeren officieren ende justicien ine voirs. onse landen
van brabant geseten satisfactie ende beternisse civile yerst
ende voer al gedaen zyn der partyen getuterisseert by alsoo
enige dair tot staet ende dat nyet gedaen en zy ende
besondelick dat dit voirs. suppliant ons oic gehouden syn sal
civile beternisse te doende nae die faculteyt van syne persoonen
ende goeden ter arbitragien ende taxatien van onse heren
ende getrouwen cancellier ende luyden van onse raede in brabant
die wy daer toe gecommiteert hebben ende committeren by dese
ontbieden hier om ende in brabant dat voere hen
geroepen die ghene die dair om behoeren geroepen te zyn
zy procederen ende doen procederen wel ende drustelic totter
verificatien ende jnterinnemente van desen ende totter arbitragien
ende taxatien vanden voirs. amenden civile soe dat behoeren
sal ende dat gedaen ende die voirs. amende civile
getaxeert ende betaelt zyn tonsen rentmetste die dat
behoert die ende af schuldich sal zyn tonsen profyte rekenen
ende bewys te doen zy onse drosset van brabant
meneren van loeven ende van thienen ende alle andere
onse officieren rechteren ende dieneren hier stedehouderen
ende elck van hen dien dat aengaen mach doen ende laten
den voirs. suppliant van desen onsen tegewoirdiger gratien
ende remissen inder manieren voirschr. restelic ende vredelic
genyeten ende gebruycken sonder hem daer tegen te doent
noch te laten geschieden nu oft toecomende tydt aen synen
live leden oft goeden enigen hynder arrest stoot oft belet
ter contrarien maer by alsoo hy oft zyne voirs. goeden
dairom gevangen aengetast oft gearresteert wesen
zy die terstondt ende sonder vertreck ontslaen doch ende laten
ontslaen ende stellen tot volcomender delivreren ende
ten eynde dat dit vast ende gestadich blive teeuwigen
daigen. zoe hebben wy onsen zegel hier aen doen hangen
behouden ons in anderen dingen onsen rechte ende eenen
yegelycken des zyns gegeven in onser voors. stadt van
thienen opten viien dach van november int jair
ons heren duysent vijfhondert ende drie
aldus ondergeschrevene opte plycke en myne heer
den ertshertoge dair ghy heer philips vilam? r$$
meesteren lodewijck roelants peronim vande met
anthonis heenkenshoot ende andere vanden raede
by waeren. en geteykent thielt ende noch visa
gecollationneert bevonden grond$
met den originale by my
n frate$